A BIZOTTSÁG 1997/2004/EK RENDELETE
(2004. november 19.)
a 14/2004/EK rendelet módosításáról Madeira marhahúságazatra vonatkozó előzetes ellátási mérlegét illetően
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyes mezőgazdasági termékek tekintetében az Azori-szigetek és Madeira javára hozott egyedi intézkedések bevezetéséről és az 1600/92/EGK rendelet (Poseima) (1) hatályon kívül helyezéséről szóló, 2001. június 28-i 1453/2001/EK tanácsi rendeletre és különösen annak 3. cikke (6) bekezdésére,
mivel:
(1)
A legkülső régióknak bizonyos alapvető, emberi fogyasztásra, feldolgozásra és mezőgazdasági inputanyagként való felhasználásra szánt termékekkel, valamint élő állattal és tojással történő ellátására vonatkozó ellátási mérlegeknek és közösségi támogatásnak az 1453/2001/EK tanácsi rendelet alapján történő megállapításáról szóló 2003. december 30-i 14/2004/EK bizottsági rendelet (2) a különleges ellátási rendszer hatálya alá tartozó termékekre vonatkozóan megállapítja az Azori-szigetek és Madeira előzetes ellátási mérlegét és rögzíti a közösségi támogatást.
(2)
A fagyasztott marhahús Madeirára vonatkozó éves ellátási mérlege végrehajtásának jelenlegi szintje nyilvánvalóvá teszi, hogy az említett termékekre vonatkozóan rögzített ellátási mennyiségek a korábban feltételezettnél nagyobb kereslet következtében alacsonyabbak a szükségleteknél.
(3)
Ebből következően az előbbiekben említett termék mennyiségeit az érintett legkülső régió tényleges szükségleteihez kell igazítani.
(4)
Ebből következően szükséges a 14/2004/EK rendelet módosítása.
(5)
Az ebben a rendeletben foglalt intézkedések összhangban vannak az érdekelt irányítóbizottságok véleményével,
ELFOGADTA EZT A RENDELETET:
1. cikk
A 14/2004/EK rendelet III. melléklete 7. részének helyébe a jelen rendelet mellékletében foglalt szöveg lép.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. november 19-én.